Felip Pedrell

Felip Pedrell i Sabaté a l'era nassù a Tortosa ai 19 ëd fërvé dël 1841 e a l'é mòrt a  Barslon-a ai 19 d'agost dël 1922. 
A l'é stàit un compositor catalan. 

A l'ha travajà dzortut an Catalògna, ma dël 1876 a l'é stàit për na cita época a Roma andoa a l'ha fàit ëd mùsica sacra. Dël 1877, an antornand da l'Italia, a l'é fërmasse a Paris andoa a l'ha componù 'd mùsica sinfònica.

Sò mèrit pì grand a l'é stàit col ëd fé nasse la musicologìa moderna an Catalògna.
A l'é stàit ël prim compositor a studié për dabon la mùsica tradissional spagneula e mersì a sò travaj ij compositor spagneuj a l'han ancaminà a buté 'd temàtiche popolar ant soe euvre.
A l'ha avù coma anlev Isaac Albéniz, Enrique Granados, Joaquín Turina e Manuel de Falla.

Pedrell a l'ha componù an squasi tuti ij géner musicaj clàssich.

Pedrell, Felip